stanford-oval/wikipedia huggingface dataset:
Fennia (1892)
Historia

Alus teki neitsytmatkansa 31. heinäkuuta 1892 - 18. tammikuuta 1893 Liverpoolista San Franciscoon.
Raumalainen Raumo Nya Skeppsrederi Ab osti aluksen  belfastilaiselta Goodrich Ship & Co -varustamolta 4. kesäkuuta 1895 aluksen ollessa Dundeessa Skotlannissa. Kauppahinta oli 15 400 puntaa. Laiva sai uudeksi nimekseen Fennia.
Parkilla sattui kivihiilipölyn aiheuttama räjähdys ja tulipalo 15. heinäkuuta 1895 sen ollessa painolastissa matkalla Skotlannin Dundeesta Oregonin Portlandiin. Laivan yliperämies kuoli onnettomuudessa saamiinsa vammoihin. Aluksen kivihiililasti syttyi itsestään tuleen lokakuussa 1902 matkalla Skotlannin Leithistä Rio de Janeiroon. Lasti saatiin sammutettua ja se purettiin sitten satamassa.
Lars Krogiuksen johtaman Suomen Höyrylaiva Oy:n tytäryhtiö Finska Rederi Ab osti 22. syyskuuta 1906 aluksen koululaivaksi.
Ensimmäisen maailmansodan aikana Fennia takavarikoitiin 1916 Englannissa ja se muutettiin 1919 moottorialukseksi tankkeri Fiona Shelliksi ja samalla laivan riki poistettiin. Alus oli öljyvarastona Gibraltarilla 1923-1941, kunnes italialainen minisukellusvene upotti sen toisessa maailmansodassa  20. lokakuuta 1941.
Päälliköt

Aluksen päälliköinä olivat:
Frans Wilhelm Laine 05. kesäkuuta 1895 - 12. syyskuuta 1899 
Fredrik Wilhelm Nyroos 12. syyskuuta 1899 - 02. helmikuuta 1901
Gustaf Wilhelm Wass 02. helmikuuta 1901 - joulukuu 1904
Karl Gustaf Hallman joulukuu 1904 - 22. maaliskuuta 1906
William Alexander Söderman 22. maaliskuuta 1906 - 23. syyskuuta 1908
Carl Victor Nygrén 23. syyskuuta 1908 - 1910
Petter Karl Jansson lokakuu 1911 - 1916
Sean Combs

| Sean John Combs |
| --- | --- |
 Sean Combs esiintymässä vuonna 2010.
Henkilötiedot
Syntynyt: 4. marraskuuta 1969 (ikä 55)
Ammatti:  rap-artisti musiikkituottaja näyttelijä muotisuunnittelija yrittäjä
Muusikko
Taiteilijanimi:  Diddy P. Diddy Puff Daddy Puffy Sean John Bad Boy Love
Aktiivisena:  1989–
Tyylilajit:  rap
Levy-yhtiöt:  Bad Boy Records Interscope Records
Aiheesta muualla
diddy.com
  [ Muokkaa Wikidatassa ] [ ohje ]  
Sean John Combs (s. 4. marraskuuta 1969 New York, New York) on yhdysvaltalainen viihdemoguli, rap-muusikko, levytuottaja ja näyttelijä. Hänet tunnetaan taiteilijanimillä Diddy, Puff Daddy, P. Diddy ja Love. Combs on perustanut Bad Boy Records -levy-yhtiön ja julkaissut sekä muiden albumeja että omaakin musiikkiaan. Lisäksi hän tehnyt liiketoimia musiikkialan ulkopuolella. Hänen on arvioitu olevan maailman varakkaimpia hip hop -muusikoita. Vuosina 2023 ja 2024 Combsia syytettiin raiskauksista, ihmiskaupasta ja muista rikoksista, ja syyskuussa 2024 hänet vangittiin odottamaan oikeudenkäyntiä.
Elämä ja ura

Sean Combs syntyi New Yorkin Harlemiin 1969. Perheen isä Melvin oli Frank Lucasille työskennellyt huumekauppias, joka murhattiin Seanin ollessa kaksivuotias. Äiti Janice kasvatti Combsin New Yorkin Mount Vernonissa. Combs tanssi musiikkivideoilla ja opiskeli yritysjohtamista yliopistossa, mutta keskeytti opintonsa työllistyttyään Uptown Recordsille vuonna 1990.
Uptown Recordsissa hän kohosi nopeasti varajohtajaksi. Hänet kuitenkin irtisanottiin vuonna 1993, minkä jälkeen hän perusti oman levy-yhtiönsä Bad Boy Recordsin. Yhtiö menestyi ja julkaisi muun muassa The Notorious B.I.G.:n musiikkia. Tämän tultua murhatuksi vuonna 1997 Combs alkoi tehdä uraa myös itsekin artistina. Combs on voittanut musiikkiurallaan kolme Grammy-palkintoa. Hän on konsertoinut Suomessa yhdessä rap-artisti Snoop Doggin kanssa 9. maaliskuuta 2007 Hartwall Areenalla.
Combs alkoi laajentamaan liiketoimiaan myös musiikkialan ulkopuolelle 1990-luvun lopussa, jolloin hän perusti Sean John -vaatemerkin. Sittemmin hän muun muassa perusti Revolt TV -mediaketjun sekä aloitti yhteistyön alkoholivalmistaja Diageon kanssa. Hän on tehnyt myös näyttelijänrooleja. Talouslehti Forbes arvioi Combsin rikkaimmaksi hip hop -artistiksi huhtikuussa 2012, jolloin hänen omaisuutensa arvoksi arvioitiin noin 550 miljoonaa dollaria. Vuonna 2022 hänen omaisuutensa arvioitiin olevan miljardin arvoinen.
Julkaistuaan Grammy-ehdokkuuden saaneen albumin The Love Album: Off the Grid syksyllä 2023 hänen uransa koki pian käänteen, kun häneen kohdistettiin syytöksiä raiskauksista ja muista rikoksista. Niiden myötä Combs menetti liikesuhteitaan ja siirtyi syrjään Revolt TV:n johdosta.
Yksityiselämä

Combs seurusteli vuosien ajan Kim Porterin kanssa. Heillä on kolme yhteistä lasta: vuonna 1998 syntynyt poika ja vuoden 2006 joulukuussa syntyneet kaksostyttäret. Combs ja Porter erosivat kesällä 2007, kun Porter sai tietää, että Combsilla on myös elokuussa 2006 syntynyt tytär, joka sai alkunsa Combsin irtosuhteesta. Combsilla on lisäksi yksi lapsi, vuonna 1994 syntynyt poika, edellisestä suhteesta Misa Hylton-Brimin kanssa. Combs on myös adoptoinut Kim Porterin aikaisemmasta suhteesta syntyneen pojan (s. 1991). Vuoden 2022 joulukuussa Combs sai tyttären.
Yksityiselämä > Rikossyytteet

Vuonna 1999 musiikkituottaja Steve Stoute syytti Combsia ja tämän henkivartijoita pahoinpitelystä, mutta jätti syytteet Combsin julkisen anteeksipyynnön jälkeen. Samana vuonna yökerhossa tapahtuneen ammuskelun yhteydessä Combs pidätettiin aseen hallussapidosta ja lahjonnasta. Combsia ei tuomittu, mutta hänen seurassaan ollut rap-artisti Shyne sai 10 vuoden vankeustuomion. Vuonna 2003 Kirk Burrowes väitti Combsin pakottaneen hänet luovuttamaan tälle osuutensa Bad Boy Recordsista väkivallan uhalla. Vuonna 2006 juttu hylättiin vanhentuneena. Vuonna 2012 Combs pidätettiin poikansa urheiluvalmentajan uhkailusta ja aseellisesta pahoinpitelystä, mutta syytteistä luovuttiin.
Vuonna 2017 Combsille aiemmin työskennellyt kokki syytti häntä seksuaalisesta häirinnästä. Asia ilmoitettiin sovituksi vuonna 2019. Marraskuussa 2023 Combsin entinen kumppani, laulaja Cassie Ventura syytti häntä raiskauksesta, pakottamisesta seksiin toisten miesten kanssa, pahoinpitelemisestä sekä tämän kanssa romanttisessa suhteessa olleen artisti Kid Cudin auton räjäyttämisestä. Asia sovittiin nopeasti oikeuden ulkopuolella rahallisesti. Sitä seurasi kuitenkin uusia siviilikanteita Combsia kohtaan, joihin liittyi syytöksiä muun muassa huumaamisesta, raiskaamisesta ja ihmiskaupasta. Useimmissa syytteissä uhrina on ollut nuori nainen, joissakin tapauksissa myös alaikäinen, ja lisäksi miespuolinen musiikkituottaja Rodney Jones syytti Combsia seksuaalisesta väkivallasta. Jonesin mukaan Combs myös järjesti juhlia, joihin liittyi muun muassa alaikäisten seksityöläisten palkkaamista ja niihin osallistuvien huumaamista. Maaliskuussa 2024 Combsin kiinteistöihin suoritettiin kotietsintöjä. Hänet vangittiin saman vuoden syyskuussa odottamaan oikeudenkäyntiä. Häntä syytetään ihmiskaupasta seksuaalisessa hyväksikäyttötarkoituksessa ja laittomasta liiketoiminnasta. Lokakuussa ilmoitettiin, että yli sata ihmistä, joihin kuuluu naisia, miehiä ja alaikäisiä, nostavat syytteitä seksuaalirikoksista. Syytteiden mukaan jotkut uhrit ovat olleet rikosten aikaan yhdeksänvuotiaita.
Diskografia > Sooloalbumit

Forever (1999)
Press Play (2006)
Last Train to Paris (2010)
The Love Album: Off the Grid (2023)
Diskografia > The Bad Boy Familyn kanssa

No Way Out (1997)
The Saga Continues... (2001)
We Invented the Remix Vol. 1 (2002)
We Invented the Remix Vol. 2 (2008)
Aiheesta muualla

Diddy - virallinen kotisivu
Podcast P. Diddyn Suomen lehdistötilaisuudesta
Sean 'P. Diddy' Combs Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST 2  ISNI  VIAF 
Kansalliset:  Ranska  BnF data  Saksa  Israel  Suomi (KANTO)  Yhdysvallat  Ruotsi  Tšekki  Alankomaat 
Taiteenala:  Grammy Awards  MusicBrainz 
Henkilöt:  Deutsche Synchronkartei  DDB  Elonet 
Muut:  IdRef 
Combs ja kaksi hänen poikaansa vuonna 2007.
Jorma Ylönen

Jorma Johan Ylönen (5. helmikuuta 1931 Hämeenkyrö – 27. toukokuuta 2007 Järvenpää) oli suomalainen viulisti, joka sai Suomen Muusikkojen Liitto ry:n tunnustuspalkinnon vuonna 1984 ja joka sijoittui Gramexin studiomuusikkojen listalle sijalle 10.
Jean-Marie Le Pen

| Jean-Marie Le Pen |
| --- | --- |
 Jean-Marie Le Pen vuonna 1994.
Kansallisen liittouman puheenjohtaja
 5.10.1972–15.1.2011  
Seuraaja:  Marine Le Pen
Euroopan parlamentin jäsen
 1.7.2004–18.6.2019  
 24.7.1984–10.4.2003  
Henkilötiedot
Syntynyt: 20. kesäkuuta 1928 La Trinité-sur-Mer, Ranska
Kuollut: 7. tammikuuta 2025 (96 vuotta)
Kansalaisuus:  ranskalainen
Ammatti:  poliitikko
Tiedot
Puolue:  Kansallinen liittouma
Tutkinnot:  Université Paris-Panthéon-Assas
 Nimikirjoitus
Aiheesta muualla
www.jeanmarielepen.com
Jean-Marie Le Pen (20. kesäkuuta 1928 La Trinité-sur-Mer, Ranska – 7. tammikuuta 2025) oli ranskalainen poliitikko. Hän oli Kansallinen rintama -puolueen entinen puheenjohtaja, sen kunniapuheenjohtaja ja europarlamentaarikko.
Elämä

Le Pen syntyi La Trinité-sur-Merin kylässä Bretagnessa. Vuonna 1954 hän liittyi Ranskan muukalaislegioonaan ja soti Indokiinan ja Algerian sodissa.
Le Pen nousi nuorimpana edustajana Ranskan kansalliskokoukseen vuonna 1956 pienyrittäjäpuolueen ehdokkaana. Hän oli ehdolla Ranskan presidentiksi vuosina 1974, 1988, 1995, 2002 ja 2007. Vuonna 2002 hän pääsi toiselle kierrokselle ja sai enemmän ääniä kuin silloinen pääministeri Lionel Jospin. Toisella kierroksella Le Pen sai 16,86 % äänistä ja hävisi istuvalle presidentille Jacques Chiracille.
Le Pen kannatti kuolemantuomiota, yleistä asevelvollisuutta ja maahanmuuton rajoittamista.
Vuonna 1987 Le Pen kutsui natsien kaasukammioita ”pieneksi yksityiskohdaksi toisessa maailmansodassa”, mistä hänet tuomittiin sakkoihin. Hän puolusti kantaansa vuonna 1997 sanomalla, että "toisen maailmansodan paksuissakin historiankirjoissa kaasukammioista kerrotaan vain 10–15 rivillä". Hän sai myös tästä tuomion, minkä jälkeen hän ilmoitti, ettei enää puhu asiasta. Vuonna 2008 Le Pen sai kolmen kuukauden ehdollisen tuomion ja sakot väitettyään, ettei Ranskan natsimiehitys ollut erityisen epäinhimillinen.
Vuonna 2011 Le Penin tytär Marine valittiin Kansallisen rintaman puheenjohtajaksi. Vuoden 2015 elokuussa Jean-Marie Le Pen erotettiin lopullisesti  puolueesta. Eroa vaati etenkin tytär Marine Le Pen, ja päätöksen teki puoluehallitus. Aikaisemmin eroa oli yritetty saada läpi oikeusteitse.
Le Pen perusti 5. syyskuuta 2015 uuden puolueen nimeltään Rassemblement Bleu Blanc Rouge (sini-valko-punainen liitto), joka viittaa Ranskan trikolorilipun väreihin.
Huhtikuussa 2016 Le Pen tuomittiin 30 000 euron sakkoihin hänen toistettuaan vuonna 2015 aiemmat vuoden 1987 puheet natsien kaasukammioista. Sakkojen lisäksi oikeus määräsi Le Penin maksamaan kolmelle hyväntekeväisyysjärjestölle vahingonkorvauksia.
Vuoden 2022 Ranskan presidentinvaaleissa Le Pen ilmoitti kannattavansa presidentiksi  äärioikeistolaista Éric Zemmouria.
Huhtikuussa 2024 Jean Marie Le Pen asetettiin ”oikeudelliseen suojaan” perheensä pyynnöstä.
Le Pen kuoli 7. tammikuuta 2025. Hän oli kuollessaan 96-vuotias.
Aiheesta muualla

Kuvia tai muita tiedostoja aiheesta Jean-Marie Le Pen Wikimedia Commonsissa
Viralliset sivut
Jean-Marie Le Pen Euroopan parlamentin jäsenet. Euroopan parlamentti.
Le Pen ultimate (Le Penin haastattelu) 22.4.2002. Focal Point Publications. (englanniksi)
| n k   Ranskan Euroopan parlamentin jäsenet (2014–2019) |
| --- | --- |
EPP:  Alliot-Marie  Cadec  Danjean  Dantin  Dati  Delahaye  Didier (2017-2019  Grossetête  Hortefeux  Jouland  Juvin  Lamassoure  Lavrilleux  Le Grip (2014–2017)  Morano  Morin-Chartier  Muselier  Ponga  Proust  Saïfi  Sander 
ALDE:  Arthuis  Cavada  Cornillet (2017–2019)  Goulard (2014–2017)  Griesbeck  Lalonde (2017–2019)  Riquet  Rochefort  de Sarnez (2014–2017) 
G-EFA:  Bové  Delli  Durand  Jadot  Joly  Rivasi 
S&D:  Andrieu  Balas  Berès  Denanot (2014–2018)  Guillaume  Manscour  Martin  Maurin (2018–2019)  Pargneaux  Peillon  Revault d'Allonnes-Bonnefoy  Rozière  Thomas 
ENF:  Aliot (2014–2017)  Arnautu  Bay  Bilde  Boutonnet  Briois  Colombier (2018–2019)  Ferrand (2014–2018)  Jalkh  Jamet (2017–2019)  Lebreton  Lechevalier (2017–2019)  M. Le Pen (2014–2017)  Loiseau  Martin  Mélin  Schaffhauser  Troszczynski 
EFDD:  Bergeron  Chauprade  d'Ornano  Goddyn  Monot  Philippot 
GUE/NGL:  Le Hyaric  Maurel  Mélenchon (2014–2017)  Omarjee  Vergiat  Vieu (2017–2019) 
N/I:  Gollnisch  J. Le Pen  Montel 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Ruotsi  Latvia  Tšekki  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  MEP-hakemisto  Sycomore 
Muut:  SNAC  IdRef
Musiikkimuseo Fame

| Musiikkimuseo Fame |
| --- | --- |


Perustettu:  2019
Lakkautettu:  2024
Sijainti:  Mall of Tripla, Keski-Pasila, Helsinki
Ylläpitäjä:  Finnish Music Hall of Fame Oy
Kotisivut:  https://musiikkimuseofame.fi/
Musiikkimuseo Fame – Finnish Music Hall of Fame oli musiikkiin erikoistunut museo Helsingin Keski-Pasilassa kauppakeskus Triplan matalassa sivurakennuksessa. Sisäänkäynti museotiloihin oli ulkokautta Pasilansillan puolelta ja sisäkautta Triplan kolmannesta kerroksesta. Museo suljettiin taustayhtiön konkurssin takia 2024.
Musiikkimuseon tehtävänä oli esitellä suomalaisia artisteja, säveltäjiä, kapellimestareita ja muita musiikkivaikuttajia ja nostaa suomalaisen musiikin arvostusta. Lisäksi museo tallentaa Suomen musiikin kulttuuriperinnettä. Museo oli Suomen ensimmäinen, joka käsitteli laajasti suomalaista musiikkia genrestä genreen.
Museon toiminnan ytimessä oli Suomen musiikin kunniagalleria. Siihen voivat päästä kaikkien musiikinlajien edustajat. Jäsenet valitsee laaja komitea, jossa ovat edustettuina Suomen keskeisimmät musiikkialan organisaatiot. Valintakomiteaa johtaa ministeri Lauri Tarasti.
Perusnäyttelyn erilaisissa toiminnallisissa huoneissa saattoi syventyä musiikin maailmaan. Perusnäyttelyn lisäksi museossa esiteltiin tarkemmin erilaisia teemoja vaihtuvissa näyttelyissä, joita ovat olleet muun muassa naiset populaarimusiikissa, iskelmämusiikin muutokset, metallimusiikin vienti, Jean Sibeliuksen luontosuhde ja lastenmusiikki.
Musiikkimuseo Fame ja Ravintola Fame järjestivät tapahtumia, konsertteja ja muita esiintymisiä yhteistyössä musiikkialan eri toimijoiden kanssa.
Fame oli rahoitettu suurelta osin yksityisellä rahalla. Museo sai inspiraatiota Tukholman ABBA: The Museum, Roskilden Ragnarockista ja Norjan Rockheim-museosta.
Musiikkimuseon yrityspohjainen toimintamalli oli kansainvälisestikin harvinainen. Museo toimi pienehköin resurssein ulkoistamalla toimintojaan muun muassa säilytyksen ja konservoinnin osalta. Musiikkimuseo Fame keräsi yhteistyössä Suomen Kansallismuseon kanssa musiikkikokoelmaa Museoviraston Kokoelma- ja konservointikeskukseen Vantaan Hakkilassa.
Yrityssaneeraus ja konkurssi

Alle vuosi perustamisensa jälkeen Fame hakeutui yrityssaneeraukseen. Museon hallituksen puheenjohtajan mukaan Famen kävijämäärät olivat loistavat siihen asti kunnes museot suljettiin koronapandemian vuoksi. Muiden museoiden tavoin Fame oli suljettuna 2,5 kuukautta. Kesäkuussa kävijöitä oli vähän, heinäkuussa yleisö alkoi uskaltautua takaisin museoon, mutta elokuussa koronatilanne paheni ja yleisö kaikkosi jälleen.
Musiikkimuseo Famen taustayhtiö Finnish Music Hall of Fame Oy hakeutui konkurssiin huhtikuun lopussa 2024. Museon kävijämäärä ei ollut elpynyt tarpeeksi koronavuosien jälkeen eivätkä lipputulot riittäneet kattamaan muun muassa kalliita tilavuokrakustannuksia. Museolle toivotaan löytyvän jatkaja.
Famen käytämää, nyt Rusty Cubeksi nimettyä Triplan sivurakennusta käytetään tilapäistapahtumiin, kuten ennakkoäänestyspaikkana. Suomen itsenäisyyspäivän 2024 alla sieltä televisioitiin suorana Tuntematon sotilas -romaanin 16 tuntia kestänyt lukumaraton.
Musiikkimuseon Kunniagalleriaan valitut > 2020

Aino Ackté
Dallapé
Katri Helena
Reino Helismaa
Hurriganes
Konsta Jylhä
Toivo Kärki
Juice Leskinen
Georg Malmstén
Nightwish
Kaija Saariaho
Esa-Pekka Salonen
Jean Sibelius
Olavi Virta
Musiikkimuseon Kunniagalleriaan valitut > 2021

Apocalyptica
Danny
Harmony Sisters
Laila Kinnunen
Karita Mattila
Einojuhani Rautavaara
Martti Talvela
Juha “Junnu” Vainio
Värttinä
Musiikkimuseon Kunniagalleriaan valitut > 2022

Kaj Chydenius
Dingo
George de Godzinsky
Eino Grön
Paula Koivuniemi
Erja Lyytinen
Pave Maijanen
Oskar Merikanto
Jorma Panula
Annikki Tähti
Musiikkimuseon Kunniagalleriaan valitut > 2023

Hector
Kaija Koo
Marion Rung
Susanna Mälkki
Erik Lindström
Toivo Kuula
Jaakko Salo
J. Alfred Tanner
Nils Aslak Valkeapää
Musiikkimuseon Kunniagalleriaan valitut > 2024

Soile Isokoski
Maria Kalaniemi
J. Karjalainen
Kirka
Magnus Lindberg
Lasse Mårtenson
M. A. Numminen
Wigwam
Maija Vilkkumaa
Ylioppilaskunnan Laulajat
Aiheesta muualla

Virallinen sivusto
| n k Pääkaupunkiseudun (Espoo, Helsinki, Kauniainen ja Vantaa) taidemuseot |
| --- | --- |
Nykytaiteen museot:  Amos Rex  Espoon taidemuseo Emma  Helsingin taidemuseo HAM  Nykytaiteen museo Kiasma  Suomen valokuvataiteen museo  Taidehalli  Vantaan taidemuseo Artsi 
Muotoilun ja populaarikulttuurin museot:  Designmuseo  Suomen arkkitehtuurimuseo  FAME Musiikkimuseo  Näyttelytila K1 
Historiallisen taiteen museot:  Ateneumin taidemuseo  Didrichsenin taidemuseo  Sinebrychoffin taidemuseo 
Kulttuurihistorialliset kohteet:  Gallen-Kallelan museo (Tarvaspää)  Villa Gyllenberg 
| Auktoriteettitunnisteet  |
| --- | --- |
Henkilöt:  Yle 
Muut:  Hufvudstadsbladet 
| n k Perustiedot Wikidatassa: Musiikkimuseo Fame (Q43517564)ohje |
| --- | --- |
esiintymä kohteesta: musiikkimuseo, museo
valtio: Suomi
sijaitsee hallinnollisessa alueyksikössä: Helsinki
sijainti: Tripla
katuosoite: Fredikanterassi 5 A, 00520 Helsinki
Quảng Nam

Quảng Nam on maakunta Vietnamin Nam Trung Bộn alueella (Eteläinen keskirannikko). Sen rajanaapureita ovat pohjoisessa Huến maakunta, lännessä Laos, etelässä Kon Tumin maakunta, lounaassa Quảng Ngãin maakunta, idässä Etelä-Kiinan meri luoteessa Đà Nẵngin kaupunki.
Talous

Quảng Namissa tuotetaan kahta perinteistä tuotetta, joista toinen on runsaasti eteeristä öljyä sisältävää Trà My -kaneli (eli Saigonin-kaneli, Cinnamomum loureiroi), joka ei kuitenkaan ole oikeaa kanelia vaan lähisukuista kasvia, ja toinen Ngọc Linh -ginseng (Panax vietnamensis).
Nähtävyyksiä

Maakunnassa on kaksi Unescon maailmanperintökohdetta, muinainen Hội Anin kaupunki ja Mỹ Sơnin temppelikokonaisuus. Se on myös maailmanperintökohteeksi luokitellun tien varrella, joka yhdistää Keski-Vietnamin maailmanperintökohteita.
Bạch Mãn kansallispuisto on osittain tämän maakunnan, osittain Thừa Thiên-Huến puolella.
Toinen suosittu matkailukohde on Cu Lao Cham (Cham-saaret).
Liikenne

Matkailijoiden suosimia lentoasemia ovat Chu Lain lentoasema ja Quảng Namin lentoasema. Matkailukohteille pääsee vesitse. Pikavene liikennöi Hoi Anista Cham-saarelle. Rautatieyhteys on Da Nangin tai Tam Kyn rautatieaseman kautta.
Hallinto

Quảng Nam jakautuu 15 hallintopiiriin:
Bắc Trà My
Duy Xuyên
Đại Lộc
Điện Bàn
Đông Giang
Hiệp Đức
Nam Giang
Nam Trà My
Núi Thành
Phú Ninh
Phước Sơn
Quế Sơn
Tây Giang
Thăng Bình
Tiên Phước
Pääkaupunki Tam Kỳ ja Unescon maailmanperintökohde Hội Anin kaupunki ovat eri kuntia.
Aiheesta muualla

Wikimedia Commonsissa on kuvia tai muita tiedostoja aiheesta .
Quang Nam People's Committee (englanniksi)
Quang Nam Tourism (englanniksi)
Hoi An Ancient Town (englanniksi)
World Heritage Road (Arkistoitu – Internet Archive) (englanniksi)
Chu Lai Open Economic Zone (Arkistoitu – Internet Archive) (englanniksi)
| n k Vietnamin suurkaupungit ja maakunnat |
| --- | --- | --- |
| Maakuntatasoiset kaupungit |  Cần Thơ  Đà Nẵng  Hải Phòng  Hà Nội  Hồ Chí Minhin kaupunki  Huế  |  |
| Maakunnat |  An Giang  Bắc Giang  Bắc Kạn  Bạc Liêu  Bắc Ninh  Bà Rịa-Vũng Tàu  Bến Tre  Bình Định  Bình Dương  Bình Phước  Bình Thuận  Cà Mau  Cao Bằng  Đắk Lắk  Đắk Nông  Điện Biên  Đồng Nai  Đồng Tháp  Gia Lai  Hà Giang  Hà Nam  Hà Tĩnh  Hải Dương  Hòa Bình  Hậu Giang  Hưng Yên  Khánh Hòa  Kiên Giang  Kon Tum  Lai Châu  Lâm Đồng  Lạng Sơn  Lào Cai  Long An  Nam Định  Nghệ An  Ninh Bình  Ninh Thuận  Phú Thọ  Phú Yên  Quảng Bình  Quảng Nam  Quảng Ngãi  Quảng Ninh  Quảng Trị  Sóc Trăng  Sơn La  Tây Ninh  Thái Bình  Thái Nguyên  Thanh Hóa  Tiền Giang  Trà Vinh  Tuyên Quang  Vĩnh Long  Vĩnh Phúc  Yên Bái  |  |
Francisco Mancebo

| Francisco Mancebo |
| --- | --- |

Henkilötiedot
Koko nimi:  Francisco Mancebo Pérez
Syntynyt: 9. maaliskuuta 1976 (ikä 48)
Kansalaisuus:   Espanja
Pyöräilijä
Pituus:  175 cm
Paino:  65 kg
Laji:  maantie
Rooli:  ajaja
Ajajatyyppi:  mäkimies, yleisajaja
Ura
Ammattilaisjoukkue(et)
1998–2003 2004–2005 2006 2007 2008 2009 2010 2011 2012 2013 2014–2016 2017 2018 2019−2024:  Banesto/iBanesto.com Illes Balears AG2R Prévoyance Relax-Gam Fercase-Rota dos Móveis Rock Racing Heraklion Castro - Murcia RealCyclist.com Competitive Cyclist Racing Team 5 Hour Energy Skydive Dubai Pro Cycling Team Hangar 15 Bicycles Inteja Dominican Cycling Team Matrix Powertag
Suurimmat voitot
 Vuelta a Castilla y León 2000, 2003 Vuelta a Burgos 2002 Ranskan ympäriajo, nuorten kilpailu 2000 Espanjan ympäriajo, etappi  Espanjan maantiepyöräilymestaruus 2004 
 Tiedot päivitetty: 25. tammikuuta 2025 
Francisco Mancebo Pérez (s. 9. maaliskuuta 1976 Madrid) on espanjalainen maantiepyöräilijä. Mancebo aloitti uransa silloisessa Banesto-tallissa (sittemmin Caisse d'Epargne) vuonna 1998, mutta siirtyi vuonna 2006 AG2R Prévoyance -talliin.
Mancebo on erikoistunut etappikilpailuihin ja hän on hyvä mäki- ja aika-ajaja. Hän voitti Espanjan mestaruuden vuonna 2004 ja sijoittui kuudenneksi vuoden 2004 Ranskan ympäriajossa ja neljänneksi vuoden 2005 Ranskan ympäriajossa. Hän voitti etapin vuoden 2005 Espanjan ympäriajossa ja sijoittui kokonaiskilpailun kolmanneksi.
Vuoden 2000 Ranskan ympäriajossa Mancebo voitti parhaan nuoren ajajan valkoisen paidan.
Hänet liitettiin Operaatio Puerto -dopingskandaaliin, eikä hänen sallittu osallistua vuoden 2006 Ranskan ympäriajoon. Heti tämän jälkeen Mancebo päätti lopettaa uransa, mutta muutti mieltään kauden lopussa ja siirtyi UCI Europe Touriin osallistuvaan Relax-Gam-talliin. Kaudella 2008 hän edusti portugalilaista Fercase-Rota dos Móveis -joukkuetta, seuraavana vuonna Rock Racing -tallia, 2010 Heraklion Castro - Murcia -joukkuetta, 2011 RealCyclist.com-tallia, 2012 Competitive Cyclist Racing Teamia, 2013 5 Hour Energy -joukkuetta, 2014–2016 Skydive Dubai Pro Cycling Teamia, 2017 Hangar 15 Bicycles -joukkuetta, 2018 Inteja Dominican Cycling Teamia ja vuosina 2019–2024 Matrix Powertagia.
Lammin lukio

| Lammin lukio |
| --- | --- |
 Lammin lukion ja Hakkalan koulun yhteinen koulurakennus (2008).
Sijainti:  Lamminraitti 35, 16900 Lammi
Koordinaatit:  61.0818°N, 25.0074°E
Tyyppi:  suomenkielinen lukio
Perustettu:  1.9.1961
Rehtori:  Esa Kähkönen
Oppilaita:  84 (lukuvuosi 2023-24)
Verkkosivut
Lammin lukio on Lammin pitäjässä sijaitseva hämeenlinnalainen lukio, joka on osa Koulutuskuntayhtymä Tavastiaa. Lammin lukio toimii samoissa rakennuksissa Hakkalan koulu -nimisen yläkoulun kanssa. Opetushenkilökuntaa on Lammin lukiolla Hakkalan koulun kanssa yhteensä 36 ja oppilaita lukiossa on 84 (lukuvuosi 2023–2024).
Vuonna 2007 käyttöön otetun koulurakennuksen lisäksi opetustiloja ovat viereinen Pasaapelin rakennus, Lammin kirjasto ja vuonna 2009 valmistunut Lammin liikuntakeskus, joka pitää sisällään liikuntahallin, uimahallin ja kuntosalin.